ผมเคยไปอาศัยอยู่ที่จีนมาพักนึง เลยค่อนข้างจะคุ้นเคยกับรสชาติอาหารแบบจีนแท้ ๆ ร้านนี้เป็นร้านอาหารเสฉวน ตอนเห็นรูปอาหารหน้าร้านนี่แทบจะพุ่งเข้าไปกินเลย เนื่องจากไม่ได้กินอาหารเสฉวนมานานมากแล้ว และร้านนี้ก็ไม่ทำให้ผิดหวังครับ
- กานกัวซานซู่ เป็นผัดผักรวมแบบขลุกขลิก ที่เด่น ๆ ก็จะเป็นรากบัว ดอกกะหล่ำ เห็ดหูหนู ผัดรวมกัน
- หมาล่าเข่าหยู เป็นปลาย่างราดด้วยน้ำมันพริกแบบเสฉวน พริกของที่นี่เรียกว่าฮัวเจียว จะเผ็ดแบบลิ้นชา คนที่ไม่เคยกินอาจจะรู้สึกว่ารสชาติแปลก แต่คนที่คุ้นเคยแล้วบอกเลยว่าฟิน
- ซวนล่าเฝิ่น เป็นเส้นก๋วยเตี๋ยวใส ๆ คล้ายวุ้นเส้น แต่เส้นจะเหนียว และดึ๋ง ๆ กว่า ใส่มาในซุปรวชาติเผ็ดเปรี้ยว
- ล่าจึจี เป็นไก่ทอดแห้ง ๆ ใส่กับพริกแห้งและฮัวเจียว จะอร่อยกว่านี้ถ้าไก่เป็นแบบติดหนัง ที่นี่จะเป็นเนื้อล้วน
- หยางโจวเฉ่าฟั่น เป็นข้าวผัดสูตรจีน รสชาติก็ธรรมดาครับ
- หยางโร่วช่วน (Lamb Satay) อันนี้รสชาติจะเพี้ยนจากของจีนไป ออกหวานและมีน้ำจิ้มสะเต๊ะ ถ้าของจีนแท้ ๆ จะไม่มีน้ำจิ้ม และเนื้อก็จะอุดมไปด้วยเครื่องเทศ
- กุ้งผัดบลอคเคอรี่ รสช่ติโอเคครับ

ถ้าใครอยากลองอาหารเสฉวนแนะนำร้านนี้เลย รสชาติใกล้เคียงกับเสฉวนแท้ ๆ ไม่ต้องไปกินไกลถึงเมืองจีน ผมกินด้วยความเอร็ดอร่อยมาก ไปกิน 3 คน สั่งมา 7 อย่าง อิ่มและฟินมาก